|  |
| --- |
| VILNIUS TECH Transporto inžinerijos fakultetas (TIF) |
| VILNIUS TECH TIF logotipas |
| Įkurtas | 1994 m. |
| Dekanas | prof. dr. Olegas Prentkovskis |
| Vieta | Vilnius, Lietuva |
| Svetainė | www.tif.vilniustech.lt |

VILNIUS TECH TIF kurtas automobilis
VILNIUS TECH TIF studentai
*VILNIUS TECH Transporto inžinerijos fakultetas '* - Vilniaus Gedimino technikos universiteto struktūrinis padalinys.

Istorija
--------

Transporto inžinerijos fakultetas įkurtas 1994 m. Vilniaus technikos universiteto tarybos nutarimu ir pavadintas Transporto fakultetu.
Fakulteto taryba 1994 m. balandžio 18 d. Transporto fakulteto dekanu išrinko Automobilių transporto katedros prof. habil. dr. Renių Žeromską.
1995 m. fakultetas pervadinamas Transporto inžinerijos fakultetu. Studijų programos peržiūrimos ir atnaujinamos, pakeičiami ir jų pavadinimai: Transporto inžinerija ir Transporto inžinerinė ekonomika ir vadyba.

Inžinerijos studijų programos 2006 m. vėl sujungiamos į vieną - Transporto inžineriją su specializacijomis.

1998 m. balandžio 18 d. baigiasi dekano R. Žeromsko kadencija. Jį pakeičia Geležinkelių transporto katedros vedėjas prof. habil. dr. Leonas Povilas Lingaitis. Nuo 2007 m. rugsėjo 3 d. fakultetui vadovauja naujas dekanas - prof. habil. dr. Alvydas Pikūnas. Nuo 2009 m. fakultetui vadovauja doc. dr. Vilius Bartulis. Nuo 2015 m. fakultetui vadovauja prof. dr. Olegas Prentkovskis. 

Fakultetas aktyviai dalyvauja tarptautiniuose projektuose. Fakultetas organizuoja tarptautines mokslo konferencijas „Transbaltica". Leidžia recenzuojamą periodinį mokslo darbų žurnalą „Transportas". Dalis fakulteto disciplinų dėstoma anglų kalba.

Katedros
--------

Fakultetui priklauso 3 katedros:

### Automobilių inžinerijos katedra

Automobilių inžinerijos katedra (AIK) yra VILNIUS TECH Transporto inžinerijos fakulteto padalinys, puoselėjantis ir rengiantis automobilių transporto inžinerijos (ATI) studijas ir vertybes tiems, kurie pasiryžę įgyvendinti savo kūrybingumą ir inžinerinį mąstymą.
VILNIUS TECH uždavinys aprūpinti šalies transporto sektorių kvalifikuotais, sklandžią jo veiklą užtikrinančiais ir sektoriaus plėtojimui bei inovacijų vystymui parengtais specialistais, kurie gebėtų mokslinę patirtį ir potencialą efektyviai perkelti ir pritaikyti praktiniame gyvenime. Automobilių transporto svarba ir įtaka mūsų kasdienybei leidžia ATI išlikti reikšminga mokslo ir švietimo dalimi, vykdančia nuoseklią ir progresyvią pedagoginę ir mokslinę veiklą.
Katedra rengia pirmosios ir antrosios pakopos studijas - nuolatinių, išlyginamųjų ir drauge su kitomis katedromis vykdomų ištęstinių bakalauro studijų formas bei nuolatines magistrantūros studijas. Aktyvūs studentai dalyvauja akademinėje universiteto veikloje, taip pat gilina žinias pagal ERASMUS mainų programą užsienio universitetuose. Siekiant sėkmingos studentų integracijos, platus AIK partnerių ratas suteikia puikias praktikos ir karjeros sąlygas pradėti profesinį kelią įvairiose šalies įmonėse ir valdymo įstaigose. Mūsų absolventams atsiveria galimybė įsilieti į Lietuvos ir užsienio transporto sektoriaus veiklą tiek privačiose įmonėse, tiek valstybinėse įstaigose, arba rinktis mokslinės karjeros kelią – doktorantūros studijas.

### Logistikos ir transporto vadybos katedra

Logistikos ir transporto vadybos katedra –viena iš seniausių katedrų, įkurta 1965 m. KPI Vilniaus filiale, tada ji buvo Gamybos ekonomikos katedra. Dabartinis pavadinimas katedrai suteiktas 2014 m. vasario 3 d. Būsimiems katedros absolventams suteikiamos naujausios teorinės bei vertingos praktinės žinios. Katedros rengiami specialistai yra gerai vertinami darbdavių. Už aukščiausius bakalauro baigiamojo darbo įvertinimus studentai skatinami piniginėmis premijomis.

### Mobiliųjų mašinų ir geležinkelių transporto katedra

Transporto technologinių įrenginių katedra įkurta 1985 m. Vilniaus inžinerinio statybos instituto Mechaninės technologijos fakultete. Tada katedra buvo vadinama Statybos ir kelių mašinų katedra. Jos pirmasis vedėjas buvo profesorius habilituotas daktaras Bronislovas Spruogis.

Nuo 1991 iki 1995 m. jau Vilniaus technikos universitete Mechanikos fakultete katedra vadinama Kelių tiesimo ir statybos mašinų katedra.

1994 m. įsikūrus Transporto inžinerijos fakultetui, katedra buvo pavadinta Transporto technologinių įrenginių katedra. Nuo 1995 m. katedros vedėjas yra profesorius habilituotas daktaras Marijonas Bogdevičius. 

Transporto technologinių įrenginių katedra rengia kvalifikuotus specialistus, mokančius kurti, eksploatuoti, projektuoti, tyrinėti transporto mašinas, įrenginius ir transporto technologines sistemas. Mūsų absolventai geba spręsti transporto mašinų atskirų sistemų, kelių tiesimo ir priežiūros, kėlimo ir transportavimo, kasybos ir statybos mašinų bei įrenginių, technologinių vamzdynų įvairių konstrukcijų ir technologijų tobulinimo, kūrimo, projektavimo, eksploatavimo, diagnostikos ir remonto bei darbo organizavimo uždavinius. 

2017 m. Transporto technologinių įrenginių katedra susijungė su Geležinkelių transporto katedra, naujasis pavadinimas – Mobiliųjų mašinų ir geležinkelių transporto katedra.

Kiti mokslo padaliniai
----------------------

* Transporto ir logistikos kompetencijos centras
* Transporto inžinerijos ir logistikos laboratorija

Šaltiniai
---------

1. ↑  Oficiali Transporto inžinerijos fakulteto svetainė
2. ↑  Oficiali Automobilių inžinerijos katedros svetainė
3. ↑  Oficiali Logistikos ir transporto vadybos katedros svetainė
4. ↑  Oficiali Mobiliųjų mašinų ir geležinkelių transporto katedros svetainė
5. ↑  Oficiali Transporto ir logistikos kompetencijos centro svetainė
6. ↑  Oficiali Transporto inžinerijos ir logistikos laboratorijos svetainė


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Vilniaus Gedimino technikos universitetas  |
| --- |
|  |
| Fakultetai | 

Antano Gustaičio aviacijos institutas •
Aplinkos inžinerijos fakultetas •
Architektūros fakultetas •
Elektronikos fakultetas •
Fundamentinių mokslų fakultetas •
Mechanikos fakultetas •
Statybos fakultetas •
Transporto inžinerijos fakultetas •
Verslo vadybos fakultetas
 |
|  |
| Institutai | 

Aplinkos apsaugos institutas •
Architektūros institutas •
Atvirojo kodo institutas •
Geodezijos institutas •
Humanitarinis institutas •
Inovacinis specialiųjų konstrukcijų ir statinių mokslo institutas •
Internetinių ir intelektualiųjų technologijų institutas •
Kelių tyrimų institutas •
Suvirinimo ir medžiagotyros problemų institutas •
Teritorijų planavimo mokslo institutas •
Termoizoliacijos mokslo institutas •
Transporto institutas
 |
|  |
| Centrai | 

Aviacijos specialistų kvalifikacijos tobulinimo centras •
Estetinio ugdymo centras •
Inovacijų centras •
Intermodalinio transporto ir logistikos kompetencijos centras •
Kalbų mokymo centras •
Meninio ugdymo centras •
Mokslotyros centras •
Nepertraukiamo mokymo centras •
Nuotolinių studijų centras •
Saugaus eismo centras •
Skaičiavimo centras •
Tarptautinių studijų centras •
Telekomunikacijų mokslo centras
 |
|  |
| Kita | 

Technika (leidykla) •
Gabija (choras) •
Inžinerija (laikraštis) •
Palėpė (teatras) •
Statyba (žurnalas) •
Vingis (ansamblis) •
Saulėtekio slėnis
 |

 |